Bolognaskolen
Bolognaskolen, flere retninger inden for maleriet i Bologna i Italien i perioden fra 1200-tallet til 1700-tallet.
Bolognaskolen forbindes især med det akademi, som brødrene Agostino Carracci og Annibale Carracci grundlagde i 1585.
Her udvikledes en eklektisk kunst, der byggede på højrenæssancens mestre, Rafael, Michelangelo og Tizian, og som med malere som Francesco Albani, Domenichino og Guido Reni fik stor betydning for barokkunsten.